# Európai Tanács

### A Wikipédiából, a szabad lexikonból.

Az Európai Tanács az Európai Unió (EU) állam- és kormányfőinek, valamint az Európai Bizottság elnökének a találkozója, az EU csúcsszerve. (Nem összekeverendő az Európai Unió Tanácsával és az Európa Tanáccsal.) Az 1974-től létrejött rendszeres találkozók sorát intézményesítették, eredetileg évente kétszer ülésezett, de az utóbbi években több találkozó is volt az EU-t érintő kulcsfontosságú témákról.

## [szerkesztés] Tevékenység

A tagállamok miniszterelnökei (Franciaország és Finnország esetében államfői) évente legalább két alkalommal találkoznak, kialakítják az Európai Közösséggel kapcsolatos általános politikai irányvonalat, meghozzák a legfontosabb elvi döntéseket, rendezik az alsóbb fórumokon meg nem oldott vitás kérdéseket. Az Európai Tanács nem jogalkotó szerv, politikai döntéseit konszenzusos alapon hozza meg. Az elfogadott közös politikának a közösség különböző szintű jogalkotó fórumai adnak hivatalos formát a szerződésekben lefektetett eljárásoknak megfelelően. Az Európai Tanács rövid, többnyire kétnapos ülései nem nyilvánosak, döntéseit zárónyilatkozatban teszik közzé.

## [szerkesztés] Helyszín

Hagyományosan az Európai Tanács csúcstalálkozóinak az Európai Unió Tanácsának elnökségét ellátó ország adott otthont. 2000 végén megállapodás született arról, hogy a találkozók felét Brüsszelben kell megrendezni és a későbbiekben mindet ott kell tartani (nizzai szerződés). Két tényező játszott szerepet a döntésben. Az egyik, hogy a 25 tagúra bővített Európai Unióban az állandóan változó helyszín nagyobb nehézségeket jelentene. A másik az, hogy Belgium sértve érezte érdekeit a nagyobb tagállamok uniós intézményekben kapott nagyobb hatalma miatt. Ezt ellensúlyozandó lett Brüsszel a székhely.

A Brüsszeltől távolabb fekvő tagállamoknak természetesen nem tetszett a döntés, és többen megkérdőjelezik, hogy lehetséges-e ekkora távolságból egyszerre a Tanácsban részt venni és vezetni egy országot.

## [szerkesztés] A találkozók listája

1985

- Brüsszel, március
- Milánó, június
- Luxemburg, december

1986

- Hága, június
- London, december

1987

- Brüsszel, június

1988

- Brüsszel, február
- Hannover, június
- Rodosz, december

1989

- Madrid, június
- Strasbourg, december

1990

- Dublin, június
- Róma, október
- Róma, december

1991

- Luxemburg, június
- Maastricht, december. Lásd a maastrichti szerződést.

1992

- Liszabon, június
- Birmingham, október
- Edinburgh, december

1993

- Koppenhága, június
- Brüsszel, október
- Brüsszel, december

1994

- Korfu, június. Csatlakozási szerződés aláírása: Ausztria, Finnország és Svédország (valamint Norvégia, de ott népszavazáson nem sikerült ratifikálni, így nem csatlakozott az EU-hoz).
- Essen, december

1995

- Cannes, június
- Madrid, december

1996

- Torinó, március
- Firenze, június 21-22.
- Dublin, december 13-14.

1997

- Amszterdam, június. Lásd az amszterdami szerződést.
- Luxemburg, november 20-21. Speciális találkozó a foglalkoztatásról.
- Luxemburg, december

1998

- Cardiff, június
- Bécs, december

1999

- Berlin, március
- Köln, június
- Tampere, október
- Helsinki, december

2000

- Liszabon, március
- Santa Maria da Feira, június
- Biarritz, október
- Nizza, december. Lásd a nizzai szerződést.

2001

- Stockholm, március 23-24.
- Göteborg, június 15-16.
- Brüsszel, szeptember 21. (Terrorizmus)
- Gent, október 19. (Informális találkozó)
- Laeken, december 14-15.

2002

- Barcelona, március 15-16.
- Sevilla, június 21-22.
- Brüsszel, október 24-25.
- Koppenhága, december 12-13.

2003

- Brüsszel, február 17. (Különleges találkozó - iraki háború)
- Brüsszel, március 20-21.
- Athén, április 16-17, csatlakozási szerződés aláírása: Ciprus, Csehország, Észtország, Lengyelország, Lettország, Litvánia, Magyarország, Málta, Szlovákia, Szlovénia.
- Tesszaloniki, június 20.
- Róma, október 4. (Különleges találkozó az európai alkotmányról)
- Brüsszel, október 16-17.
- Brüsszel, december 12-13.

2004

- Brüsszel, március 25-26.
- Brüsszel, június 17-18.
- Brüsszel, november 4-5.
- Brüsszel, december 16-17.

2005

- Brüsszel, március 22-23.
- Brüsszel, június 16-17.
- London, október 27. (Informális találkozó a globalizációról)
- Brüsszel, december 15-16.

2006

- Brüsszel, március 23-24.

## [szerkesztés] Elnök

Az Európai Tanács elnöke az Európai Unió Tanácsának elnökségét ellátó ország kormány- vagy államfője. Az elnöknek nincsen semmilyen különleges végrehajtói hatalma, csupán egy az egyenlők közül (primus inter pares). A Tanács találkozóinak szervezéséért és az ülések lebonyolításáért felelős.

A tervezett európai alkotmány az elnökség menetét megváltoztatná. Fél év helyett 2 és fél év időtartamú lenne, és a huszonöt tagállam kormányfői maguk választanák ki az elnökséget. Az elnök szerepe és felelőssége a mostanival egyező lenne, tehát adminisztratív és nem végrehajtói.

## [szerkesztés] Az elnökök listája

- Charles Haughey, Írország (1990. jan-jún)
- Giulio Andreotti, Olaszország (1990. júl-dec)
- Jacques Santer, Luxemburg (1991. jan-jún)
- Ruud Lubbers, Hollandia (1991. júl-dec)
- Aníbal Cavaco Silva, Portugália (1992. jan-jún)
- John Major Egyesült Királyság (1992. júl-dec)
- Poul Nyrup Rasmussen, Dánia (1993. jan-jún)
- Jean-Luc Dehaene, Belgium (1993. júl-dec)
- Andreas Papandreou, Görögország (1994. jan-jún)
- Helmut Kohl, Németország (1994. júl-dec)
- François Mitterrand, Franciaország (1995. jan-máj)
- Jacques Chirac, Franciaország (1995. máj-jún)
- Felipe González, Spanyolország (1995. júl-dec)
- Lamberto Dini, Olaszország (1996. jan-máj)
- Romano Prodi, Olaszország (1996. máj-jún)
- John Bruton Írország (1996. júl-dec)
- Wim Kok, Hollandia (1997. jan-jún)
- Jean-Claude Juncker, Luxemburg (1997. júl-dec)
- Tony Blair, Egyesült Királyság (1998. jan-jún)
- Viktor Klima, Ausztria (1998. júl-dec)
- Gerhard Schröder, Németország (1999. jan-jún)
- Paavo Lipponen, Finnország (1999. júl-dec)
- António Guterres, Portugália (2000. jan-jún)
- Jacques Chirac (másodjára), Franciaország (2000. júl-dec)
- Göran Persson, Svédország (2001. jan-jún)
- Guy Verhofstadt, Belgium (2001. júl-dec)
- José María Aznar López, Spanyolország (2002. jan-jún)
- Anders Fogh Rasmussen, Dánia (2002. júl-dec)
- Costas Simitis, Görögország (2003. jan-jún)
- Silvio Berlusconi, Olaszország (2003. júl-dec)
- Bertie Ahern, Írország (2004. jan-jún)
- Jan Peter Balkenende, Hollandia (2004. júl-dec)
- Jean-Claude Juncker (másodjára), Luxemburg (2005. jan-jún)
- Tony Blair, Egyesült Királyság (másodjára) (2005. júl-dec)
- Wolfgang Schüssel, Ausztria (2006. jan-jún)

Jövőbeli elnök

- Finnország (2006. júl-dec)

A lap eredeti címe "http://hu.wikipedia.org../../../e/u/r/Eur%C3%B3pai_Tan%C3%A1cs_7afe.html"

Kategória: Európai Unió

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Italiano
- Lëtzebuergesch
- Lietuvių
- Nederlands
- Norsk (bokmål)
- Polski
- Português
- Slovenščina